Bjørgen knuste Kowalczyk i Falun
- Jeg hadde en god i dag. Løypa passer meg bra, og bena fungerte bra i dag. Jeg prøvde å trykke på, men jeg var ikke så god ned bakkene. Men alt i alt var det et bra løp, sier Bjørgen. Bjørgen gikk i mål 4.4 sekunder foran Charlotte Kalla og 6.6 sekunder foran Kikkan Randall. - Jeg ville åpne hardt og krige hele veien til mål, og det gjorde jeg. Det er utrolig godt å komme på pallen, det er noe jeg har savnet denne sesongen og å få gjøre det hjemme i Sverige gjør det ekstra spesielt, sier Charlott Kalla etter løpet, ifølge Aftonbladet. Astrid Uhrenholdt Jacobsen gikk i mål 7.1 sekunder bak Bjørgen, og tok med det fjerdeplassen. Justyna Kowalczyk - som bare var 1.8 sekunder bak Bjørgen opp «Mördarbacken» - gikk i mål 10.8 sekunder bak Rognes-jenta. Det betyr at Bjørgen leder mini-Touren med 17.4 sekunder foran Justyna Kowalczyk. Charlotte Kalla er nummer tre, 24.1 sekunder bak.
Marit Bjørgen (32) og gikk i mål over 10 sekunder raskere enn Justyna Kowalczyk.